Document ID: 32009R1023

32009R1023
L 283/5
SLUŽBENI LIST EUROPSKE UNIJE
29.10.2009.
UREDBA KOMISIJE (EZ) br. 1023/2009
od 29. listopada 2009.
o provedbi Uredbe (EZ) br. 808/2004 Europskog parlamenta i Vijeća o statistici Zajednice o informacijskom društvu
(Tekst značajan za EGP)
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske zajednice,
uzimajući u obzir Uredbu (EZ) br. 808/2004 Europskog parlamenta i Vijeća od 21. travnja 2004. o statistici Zajednice o informacijskom društvu (1), a posebno njezin članak 8. stavak 2.,
budući da:
(1)
Uredbom (EZ) br. 808/2004 utvrđuje se zajednički okvir za sustavnu izradu statistike Zajednice o informacijskom društvu.
(2)
Na temelju članka 8. stavka 1. Uredbe (EZ) br. 808/2004 potrebne su provedbene mjere kako bi se utvrdili podaci koje je potrebno dostaviti radi pripreme statistika iz članaka 3. i 4. navedene Uredbe i rokovi za prijenos tih podataka.
(3)
Mjere predviđene ovom Uredbom u skladu su s mišljenjem Odbora za europski statistički sustav koji je osnovan Uredbom (EZ) br. 223/2009 Europskog parlamenta i Vijeća (2) o europskoj statistici,
DONIJELA JE OVU UREDBU:
Članak 1.
Podaci koji se prenose za izradu statistike Zajednice o informacijskom društvu iz članka 3. stavka 2. i članka 4. Uredbe (EZ) br. 808/2004 navedeni su u prilozima I. i II. ovoj Uredbi.
Članak 2.
Ova Uredba stupa na snagu dvadesetog dana od dana objave u Službenom listu Europske unije.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 29. listopada 2009.

Labels: 12
0
4
19